Document ID: 32008R0021

UREDBA KOMISIJE (ES) št. 21/2008
z dne 11. januarja 2008
o spremembi Priloge X k Uredbi Evropskega parlamenta in Sveta (ES) št. 999/2001 glede seznamov hitrih testov
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Evropskega parlamenta in Sveta (ES) št. 999/2001 z dne 22. maja 2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij (1) in zlasti prvega odstavka člena 23 Uredbe,
ob upoštevanju naslednjega:
(1)
Uredba (ES) št. 999/2001 določa pravila za preprečevanje, nadzor in izkoreninjenje transmisivnih spongiformnih encefalopatij (TSE) pri živalih. Uporablja se za proizvodnjo in dajanje na trg živih živali in proizvodov živalskega izvora ter v nekaterih posebnih primerih za njihov izvoz.
(2)
Poglavje C Priloge X k Uredbi (ES) št. 999/2001 določa seznam hitrih testov, ki so bili potrjeni za spremljanje oblik TSE pri govedu, ovcah in kozah.
(3)
Spremembe hitrih testov in testnih protokolov se lahko izvedejo le, če se predhodno obvestilo o TSE pošlje referenčnemu laboratoriju Skupnosti, in ta ugotovi, da spremembe ne zmanjšajo občutljivosti, specifičnosti ali zanesljivosti teh testov. Dne 13. aprila 2007 je referenčni laboratorij Skupnosti odobril spremembe že odobrenega hitrega testa za TSE po zakolu „Enfer TSE Kit, različica 2.0“ in je zato predlagal, da se tudi spremenjena različica („Enfer TSE, različica 3“) uvrsti na seznam v poglavju C Priloge X k Uredbi (ES) št. 999/2001.
(4)
Uredbo (ES) št. 999/2001 je zato treba ustrezno spremeniti.
(5)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Priloga X k Uredbi (ES) št. 999/2001 se spremeni v skladu s Prilogo k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 11. januarja 2008

Labels: 0
16
6